23. ΝΟΜΟΘΕΤ. ΔΙΑΤΑΓΜΑ υπ’ αριθ. 425 της 24/30 Ιαν.1970 (ΦΕΚ Α΄ 25) Περί θεσπίσεως δασμολογικών τινων απαλλαγών Άρθρ.1.-Αι δια των διατάξεων του εδαφ. Α΄ της παρ. 1 του άρθρ. 2 του Α.Ν. 896/1937, «περί καταργήσεως δασμολογικών απαλλαγών» χορηγούμεναι δασμολογικαί απαλλαγαί και διευκολύνσεις επί των εισαγομένων ειδών υπό των Πανεπιστημίων Αθηνών και Θεσσαλονίκης, του Εθνικού Μετσοβίου Πολυτεχνείου, της Ανωτάτης Σχολής Οικονομικών και Εμπορικών Επιστημών, ως και των Γεωργικών Σχολών εν γένει, επεκτείνονται και εις το Πανεπιστήμιον Πατρών. Άρθρ.2.-1.(Αντικαθίσταται το εδάφ. δ΄, της παρ. 1, του άρθρ. 3 του Ν.Δ. 2544/53 «περί τελωνισμού ειδών ατομικής χρήσεως επιβατών και ειδών μετοικούντων».) 2.(Εις την παρ. 1 του άρθρ. 5 του Ν.Δ. 2544/ 1953, προστίθεται δεύτερον εδάφιον. Άρθρ.3.-1.Χάρτης και χαρτόνιον, εισαγόμενα υπό του Οργανισμού Εκδόσεως Διδακτικών Βιβλίων, δια την εκτύπωσιν σχολικών βιβλίων και εντύπων, απαλλάσσονται της καταβολής δασμών και φόρων, εξαιρέσει του φόρου κύκλου εργασιών και του ειδικού φόρου του άρθρ. 17 του Ν.Δ. 3092/54, των εισπραττομένων εν τοις Τελωνείοις, υπό την προϋπόθεσιν τηρήσεως των διατάξεων του Νόμ. 3215/1955 «περί προτιμήσεως των προϊόντων της εγχωρίου βιομηχανίας και βιοτεχνίας», ως ούτος ετροποποιηθη και συνεπληρώθη δια του Ν.Δ. 4484/65. 2.Η διάταξις της παρ. 5 του άρθρ. 6 του Ν.Δ. 4379/1964 «περί οργανώσεως και διοικήσεως της Γενικής (Στοιχειώδους και Μέσης) Εκπαιδεύσεως» καταργείται. 3.Η ισχύς του παρόντος άρθρου, όσον αφορά το χαρτόνιον, άρχεται από 1.5.1965. Άρθρ.4.-Η Ένωσις Οινοποιητικών και Γεωργικών Συνεταιρισμών Σητείας (Συν.Π.Ε.), απαλλάσσεται της υποχρεώσεως καταβολής των δασμών και πάντων εν γένει των φόρων και τελών, εξαιρέσει του Φόρου Κύκλου Εργασιών και του Ειδικού Φόρου του άρθρ. 17 του Ν.Δ. 3092/54, των εισπραττομένων εν τοις Τελωνείοις, επί 25 τόννων καθαρών σταφιδοχάρτου εισαχθέντος μέσω της Δ/νσεως Τελωνείου Ηρακλείου προσωρινώς και επί εγγυήσει, δυνάμει της υπ’ αριθ. Σ. 5425/298/6.6.66 Δ/γης του Υφυπουργού των Οικονομικών. Άρθρ.5.-1.(Κυρούται η υπ’ αριθ. 1311/29.11.68 πράξις της εξ Υπουργών Επιτροπής της υπ’ αριθ. 75/67 αποφάσεως του Υπουργικού Συμβουλίου, δι’ ης εγκρίνεται η υπό του Υπουργείου Προεδρίας Κυβερνήσεως, ατελής εισαγωγή των δυνάμει της υπ’ αριθ. 205/12.12.1967 πράξεως του Υπουργικού Συμβουλίου, προμηθευθέντων 30 καινουργών επιβατικών αυτοκινήτων, προς χρήσιν των μελών του Υπουργικού Συμβουλίου. (Αντί για τη σελ. 428,05(β) Σελ. 428,05(γ) Τεύχος Η72-Σελ.137 Τελωνειακές Ατέλειες 30.Ζ.α.22-23 2.Η ισχύς της ως άνω πράξεως άρχεται από της 1ης Νοεμ. 1968. Άρθρ.6.-Από της 8ης Ιουλ. 1969 και δια χρονικόν διάστημα ενός έτους, δυναμένου να παραταθή, κατόπιν αποφάσεως του Υπουργού Οικονομικών, επί έν εισέτι έτος, αναστέλλεται η ισχύς του υπό του Τελωνειακού Δασμολογίου Εισαγωγής προβλεπομένου δασμού επί των νεοσσών της δασμολογικής κλάσεως 01-05, δια την εισαγωγήν 100.000 τοιούτων νεοσσών, υπό του Πτηνοτροφικού Συνεταιρισμού Ηπείρου. Άρθρ.7.-Η ισχύς των διατάξεων του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως, εκτός εάν άλλως εν αυταίς ορίζεται. Κατάργησιν των δασμολογικών απαλλαγών των Πανεπιστημίων και των Γεωργικών Συνεταιρισμών βλ. εν Ν.Δ. 1081/1971 (κατωτ. αριθ. 25). Σελ. 428,06(γ) Τεύχος Η72-Σελ. 138 30.Ζ.α.23 Τελωνειακές Ατέλειες 